ΓΡΑΠΤΗ ΕΡΩΤΗΣΗ E-0738/01

υποβολή: Roy Perry (PPE-DE) προς την Επιτροπή

(9 Μαρτίου 2001)

Θέμα: Κινητικότητα των σπουδαστών, των διδασκάλων και του προσωπικού κατάρτισης και έρευνας

Το Ευρωπαϊκό Συμβούλιο της Λισσαβόνας του 2000 κάλεσε τα κράτη μέλη, σύμφωνα με τους συνταγματικούς τους κανόνες, το Συμβούλιο και την Επιτροπή να λάβουν τα απαιτούμενα μέτρα στο πεδίο των αρμοδιοτήτων τους με στόχο να καθορισθούν, μέχρι τα τέλη του 2000, τα μέσα για την προώθηση της κινητικότητας των σπουδαστών, των διδασκάλων και του προσωπικού κατάρτισης και έρευνας, αφενός μεν, με την καλύτερη δυνατή χρήση τωνφιστάμενων κοινοτικών προγραμμάτων (Σωκράτης, Leonardo, Νεολαία) και εξαλείφοντας τα εμπόδια, αφετέρου δε, με διαφανέστερη αναγνώριση των προσόντων και των περιόδων σπουδών και κατάρτισης. Έχει άραγε επιτευχθεί ο στόχος αυτός;

Απάντηση της κ. Reding εξ ονόματος της Επιτροπής

(5 Ιουνίου 2001)

Το Συμβούλιο και Επιτροπή εργάζονται εντατικά ώστε να τεθούν σε εφαρμογή τα συμπεράσματα του Ευρωπαϊκού Συμβουλίου της Λισσαβόνας, ιδίως με την επιτάχυνση της διαδικασίας έγκρισης της πρότασης σύστασης για την κινητικότητα(1), που προβλέπει ότι η Επιτροπήποβάλλει ανά διετία έκθεση για την εφαρμογή των προβλεπόμενων μέτρων. Η εν λόγω έκθεση καταρτίζεται με τηνποστήριξη ομάδας εμπειρογνωμόνων ad hoc, ώστε να καταστεί δυνατή η ανταλλαγή πληροφοριών και εμπειριών για τις διάφορες πτυχές της σύστασης και να ευνοηθεί η εφαρμογή των συστάσεων στα κράτη μέλη.

Ύστερα από τη δεύτερη ανάγνωση του Κοινοβουλίου, το Συμβούλιοπουργών Παιδείας της 28ης Μαΐου 2001 θα μπορεί να εγκρίνει οριστικά τη σύσταση.

Η σύσταση που προτείνεται από την Επιτροπή καλεί κάθε κράτος μέλος να εξετάσει, στο μέτρο του δυνατού, τους τρόπους με τους οποίους μπορούν να αρθούν τα εμπόδια στην κινητικότητα των στοχοθετημένων ομάδων. Δίνει έμφαση στα μέτρα για την προώθηση ενός ευρωπαϊκού χώρου τυπικών προσόντων ώστε να επιτραπεί

στους ενδιαφερομένους να αξιολογήσουν, μέσω των κατάλληλων κύκλων, τους τίτλους και την εμπειρία που αποκτήθηκε στο κράτος μέλοςποδοχής ιδίως με τη χρήση του European Credit Transfert System (ECTS), του βιβλιαρίου Europass-Κατάρτιση, του ευρωπαϊκού συμπληρωματικού διπλώματος και πιο διαφανών προτύπων για τα πιστοποιητικά επαγγελματικής κατάρτισης. Η σύσταση προβλέπει επίσης την ευρύτερη δυνατή χρήση καλών πρακτικών και αξιόλογων εργαλείων που έχουν αναπτυχθεί στο πλαίσιο κοινοτικών προγραμμάτων (Σωκράτης, Leonardo και Νεολαία).

Επιπλέον, το Συμβούλιο Υπουργών, με πρωτοβουλία της γαλλικής προεδρίας και με τηνποστήριξη της Επιτροπής, ενέκρινε ψήφισμα στις 14 Δεκεμβρίου 2000 όσον αφορά σχέδιο δράσης για την κινητικότητα με προοπτική ναλοποιηθούν τα μέτρα που προβλέπει η σύσταση. Το εν λόγω σχέδιο δράσης περιλαμβάνει 42 συγκεκριμένες πλατφόρμες δράσης.

Το Ευρωπαϊκό Συμβούλιο στη Νίκαια το Δεκέμβριο του 2000, επικυρώνοντας το εν λόγω σχέδιο δράσης, ζητά να καταρτισθεί αξιολόγηση ανά διετία για την αξιολόγηση της επιτευχθείσας προόδου όσον αφορά την εφαρμογή του σχεδίου δράσης. Η εν λόγω αξιολόγηση θα καταρτισθεί παράλληλα με την έκθεση που προβλέπεται στο πλαίσιο της σύστασης, με τηνποστήριξη της ομάδας εμπειρογνωμόνων.

Ενώ αναγνωρίζεται το γεγονός ότι τα κοινοτικά προγράμματα Σωκράτης, Leonardo και Νεολαία αποτελούν σημαντική πρόοδο και παίζουν βασικό ρόλο, το σχέδιο δράσης προτείνει - στο 4ο κεφάλαιό του - μέτρα που στοχεύουν συγκεκριμένα στην αξιοποίηση των περιόδων κινητικότητας και στην αναγνώριση της αποκτηθείσας εμπειρίας (ανάπτυξη του συστήματος αναγνώρισης και αντιστοιχίας των διπλωμάτων και της κατάρτισης, αναγνώριση της αποκτηθείσας εμπειρίας και αξιοποίηση των περιόδων κινητικότητας).

Ορισμένα από τα μέτρα της σύστασης και του σχεδίου δράσης, και ιδίως αυτά που αφορούν την αναγνώριση των τυπικών προσόντων, αποτελούν ήδη το αντικείμενο συγκεκριμένης δράσης της Επιτροπής (απόφαση Europass-Κατάρτιση, οδηγία για την αναγνώριση των πτυχίων, εργασίες του Φόρουμ διαφάνειας).

Τέλος, η Επιτροπή ανήγαγε την κινητικότητα σε βασικό στοιχείο της ανακοίνωσής της Νέες ευρωπαϊκές αγορές εργασίας, ανοιχτές σε όλους και με πρόσβαση από όλους(2) η οποία, ενώ αναγνωρίζει ότι τα μέσα πολιτικού συντονισμού σε κοινοτικό επίπεδο παίζουν από εδώ και στο εξής σημαντικό ρόλο, τονίζει ότι οι κατευθυντήριες γραμμές για την απασχόληση 2001 και οι γενικοί προσανατολισμοί της οικονομικής πολιτικής 2000 καλούν τα κράτη μέλη να ενισχύσουν την κινητικότητα και να διευκολύνουν την πρόσβαση στην αγορά εργασίας στον τομέα της εκπαίδευσης, της κατάρτισης και της δια βίου μάθησης.

Το Ευρωπαϊκό Συμβούλιο στη Στοκχόλμη το Μάρτιο του 2001, αναγνωρίζει ότι πρέπει να ενθαρρυνθεί ο εκσυγχρονισμός των αγορών εργασίας και η κινητικότητα του εργατικού δυναμικού ώστε να αποκτήσει μεγαλύτερη δυνατότητα προσαρμογής στις αλλαγές με την κατάργηση των σημερινών εμποδίων. Το Συμβούλιο καλεί την Επιτροπή να συγκροτήσει ομάδα έργουψηλού επιπέδου για τα τυπικά προσόντα και την κινητικότητα, η οποία θα εξετάσει τα χαρακτηριστικά της ευρωπαϊκής αγοράς εργασίας και τα εμπόδια στην ομαλή λειτουργία της. Επιπλέον, το Συμβούλιο τονίζει τη σημασία της έγκρισης της σύστασης για την κινητικότητα έως τον Ιούνιο του 2001, καθώς και τη σημασία της παράλληλης εφαρμογής του σχεδίου δράσης για την κινητικότητα. Η σκοπιμότητα ενός ευρωπαϊκού ιστοχώρου για την κινητικότητα θα πρέπει να εξετασθεί πριν από τα τέλη του 2001.

Σε ό,τι αφορά την κινητικότητα των ερευνητών, το Ευρωπαϊκό Συμβούλιο της Λισσαβόνας επίσης κάλεσε την Επιτροπή και τα κράτη μέλη να λάβουν τα απαιτούμενα μέτρα για την άρση των εμποδίων στην κινητικότητα πριν από το 2002. Σε συνέχεια ψηφίσματος του Συμβουλίου έρευνας της 15ης Ιουνίου 2000(3), συγκροτήθηκε ομάδαψηλού επιπέδου για την βελτίωση της κινητικότητας των ερευνητών, η οποία άρχισε τις εργασίες της το καλοκαίρι του 2000. Εντοπίστηκαν 4 κατηγορίες εμποδίων (νομικά και διοικητικά εμπόδια" κοινωνικά και πολιτιστικά εμπόδια" εμπόδια διατομεακού χαρακτήρα" εμπόδια που συνδέονται με τη σταδιοδρομία του ερευνητή). Η έκθεση της ομάδας επανεκδόθηκε, όπως είχε προβλεφθεί, τον Απρίλιο του 2001(4). Περιλαμβάνει λεπτομερή παρουσίαση των εμποδίων στην κινητικότητα των ερευνητών στην Ευρώπη, συγκεκριμένες προτάσεις για την άρση τους, καθώς και παρουσίαση παραδειγμάτων καλής πρακτικής.

Η Επιτροπή, βάσει - ιδίως - των συμπερασμάτων της ομάδαςψηλού επιπέδου - πρόκειται να παρουσιάσει στο Συμβούλιο Έρευνας του Ιουνίου 2001 ανακοίνωση με τίτλο Μια στρατηγική κινητικότητας για την ευρωπαϊκό χώρο έρευνας, που ορίζει σειρά συγκεκριμένων ενεργειών με προοπτική τη δημιουργία ενός ευνοϊκού περιβάλλοντος για την κινητικότητα των ερευνητών στην Ευρώπη.

Τόσο το Συμβούλιο όσο και η Επιτροπή έχουν σημειώσει σημαντική πρόοδο σε ό,τι αφορά την απόκτηση των απαιτούμενων μέσων για την επίτευξη του στόχου που ορίστηκε από το Ευρωπαϊκό Συμβούλιο στη Λισσαβόνα το Μάρτιο του 2000.

(1) Πρόταση σύστασης του Ευρωπαϊκού Κοινοβουλίου και του Συμβουλίου περί της κινητικότητας στην Κοινότητα των σπουδαστών, των επιμορφωνόμενων ατόμων, των νέων εθελοντών, των εκπαιδευτικών και των εκπαιδευτών - COM(1999)708 τελικό.

(2) COM(2001)116 τελικό.

(3) ΕΕ C 205 της 19.7.2000.

(4) Ομάδα εμπειρογνωμόνωνψηλού επιπέδου για τη βελτίωση της κινητικότητας των ερευνητών, Τελική Έκθεση, 4 Απριλίου 2001.